"Ek en my gesin het die pas afgelope naweek drie staanplekke met ons karavane te Kambati beset. Ek wil julle lof toesing vir die uitstekende verblyf wat ons kon beleef het tydens die naweek. Ek kan net goeie dinge oor Kambati sê. Van die besprekings, die admin., die staanplekke, die ablusiegeriewe en dan natuurlik die rivier. Dankie, dat julle ons inlaat om God se skepping op so ’n besondere manier te kon beleef. Ek stuur vir julle ’n foto aan wat my seun met die hommeltuig geneem het. Onbeskryflik mooi.“
"Dankie vir 'n lekker naweek, ons eerste besoek aan julle oord en beslis nie die laaste keer nie! Baie dankie ook aan Lekker kampplekke wat ons gehelp het met die bespreking. Julle is 'n gedigte span. Baie dankie vir die lekker atmosfeer en netjiese oord."
"As 'n mens jou meisie, verloofde of vrou wil vat vir haar eerste kamp en terselfde tyd wil he haar eerste ondervinding moet lekker wees is Kam'Bati net die plek. Dit is 'n baie mooi kamp oord met ongelooflike skoon badkamer en toilet geriewe. Kam'Bati het so baie om te doen dat 'n naweek te kort is. As ek weer kom gaan ek verseker langer bly. Ek en my verloofde het dit vreeslik baie geniet en was hartseer om sondag oggend te ry. Te danke aan julle sal sy weer gaan kamp omdat haar eerste ondervinding uit die boonste was. Ons dink Kam'Bati is 'n mooi en lieflike kamplek en sal dit weer besoek, maar volgende keer langer sodat ons als kan geniet op ons tyd."
"Baie dankie vir 'n wonderlike kuiertjie daar by julle. Ek voel ek kort nog 'n wegbreuk daarna toe siende dat daar so baie is om te sien en 'n naweek maar baie kort is. Baie dankie vir julle gasvryheid en dat jul hierdie pragtige juweel van 'n plek met ons gedeel het."